Държавен вестник, бр. 67, 2024 г., стр. 196

СТР.  196	
Д Ъ Р Ж А В Е Н  В Е С Т Н И К 	
БРОЙ  67
в параграф 1 (b) на този член, ако това е по-
подходящо за ситуацията. 
3. Договарящите страни или териториал­
ните им подразделения могат да разрешат 
подаването на светлинни предупредителни 
сигнали за целите, посочени в параграф 1 
(b) на този член, също и в населени места.
Член 29
Релсови превозни средства
1. Когато по платното за движение мина­
ва релсов път, всеки участник в движението 
трябва при наближаване на трамвай или друго 
релсово превозно средство да освободи рел­
совия път възможно най-бързо, за да позволи 
на релсовото превозно средство да премине.
2. По отношение на движението на релсови­
те превозни средства по пътищата и по отноше­
ние на разминаването или изпреварването на 
тези релсови превозни средства договарящите 
страни или териториалните им подразделения 
могат да въведат специални правила, които 
се различават от тези, определени в насто­
ящата глава. Обаче договарящите страни или 
териториалните им подразделения не могат 
да приемат разпоредби, които противоречат 
на член 18, параграф 7 от тази Конвенция.
Член 30
Товар на пътните превозни средства
1. Ако за някое пътно превозно средство има 
определено допустимо максимално тегло, то 
теглото с товар на пътното превозно средство 
никога не трябва да надвишава допустимото 
максимално тегло.
2. Всеки товар върху пътно превозно сред­
ство трябва да бъде разположен и ако е не­
обходимо, закрепен по такъв начин, че да не:
(a) застрашава хора или да причинява 
щети на обществени или частни имоти, и по-
специално, да не се влачи или пада по пътя;
(b) ограничава видимостта на водача или 
нарушава устойчивостта или управлението 
на пътното превозно средство;
(c) предизвиква шум, вдига прах и създа­
ва други неудобства, които могат да бъдат 
избегнати;
(d) закрива светлините, включително стоп 
сигналите и пътепоказателите, светлоотрази­
телите, регистрационните номера и отличи­
телния знак на държавата, където пътното 
превозно средство е регистрирано, с които то 
трябва да бъде оборудвано по силата на тази 
Конвенция или на националното законодател­
ство, или да закрива сигналите, давани с ръка 
съгласно разпоредбите на член 14, параграф 3 
или член 17, параграф 2 от тази Конвенция.
3. Всички спомагателни приспособления, 
като въжета, вериги, покривала, използвани 
за закрепване и опазване на товара, трябва да 
прилягат плътно около него и да бъдат здра­
во закрепени. Всички тези приспособления, 
използвани за опазване на товара, трябва да 
отговарят на условията за товара, посочени 
в параграф 2 на този член.
4. Товарите, излизащи отпред, отзад или 
отстрани на пътното превозно средство, трябва 
да бъдат ясно означени във всички случаи, 
когато има вероятност контурите им да не 
бъдат забелязани от водачите на другите 
пътни превозни средства. През нощта това 
означаване се извършва отпред с бяла свет­
лина и бял отражател, а отзад – с червена 
светлина и червен отражател. По-специално 
за моторните превозни средства:
(a) товарите, излизащи повече от един ме­
тър (три фута и четири инча) от най-крайната 
предна или задна част на пътното превозно 
средство, трябва винаги да бъдат означени;
(b) товарите, излизащи отстрани на път­
ното превозно средство така, че страничните 
краища на товара да са на повече от 0,40 m 
(16 инча) от най-външния край на предните 
габаритни светлини, трябва да бъдат означени 
през нощта отпред; по аналогичен начин през 
нощта трябва да бъде означен отзад товар, 
който излиза на повече от 0,40 m (16 инча) от 
външната страна на задните габаритни чер­
вени светлини на пътното превозно средство.
5. Нищо в параграф 4 на този член не трябва 
да бъде тълкувано като пречка за договарящите 
страни или териториалните им подразделения 
да забраняват, ограничават или да изискват 
специално разрешение за товарите, излизащи 
извън габаритите на пътното превозно сред­
ство, посочени в параграф 4 по-горе.
Член 31
Поведение при пътнотранспортно 
произшествие
1. Без да се засягат разпоредбите на на­
ционалното законодателство за задължението 
да се оказва помощ на пострадалите, всеки 
водач или друг участник в движението, който 
е участник в пътнотранспортно произшествие, 
е длъжен:
(a) да спре веднага щом може, без да съз­
дава допълнителна опасност за движението;
(b) да вземе мерки за осигуряване безопас­
ността на движението на местопроизшествието 
и ако има убито или тежко ранено лице при 
произшествието, да предотврати, доколкото 
тези действия не застрашават безопасността 
на движението, всяка промяна в обстанов­
ката на местопроизшествието, включително 
изчезването на следите, които могат да бъдат 
полезни за определяне на отговорността;
(c) по искане на други лица, участващи 
в произшествието, да им предостави инфор­
мация, необходима за установяване на само­
личността му;
(d) ако има ранено или убито лице при 
произшествието, да уведоми полицията и да 
остане на местопроизшествието или да се 
върне там и да изчака пристигането на поли­